CELEX: 32015D0009
Language: el
Date: 2015-02-18 00:00:00
Title: Αποφαση (ΕΕ) 2015/509 της Ευρωπαϊκης Κεντρικης Τραπεζας, της 18ης Φεβρουαρίου 2015 , που τροποποιεί την απόφαση ΕΚΤ/2013/6 για τους όρους σχετικά με τη χρησιμοποίηση ως ασφαλειών για πράξεις νομισματικής πολιτικής του Ευρωσυστήματος μη καλυμμένων εγγυημένων από κυβερνήσεις τραπεζικών ομολογιών ιδίας χρήσεως, την απόφαση ΕΚΤ/2013/35 σχετικά με συμπληρωματικά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών και τα άρθρα 1, 3 και 4 της απόφασης ΕΚΤ/2014/23 σχετικά με τον τοκισμό των καταθέσεων, υπολοίπων και πλεοναζόντων αποθεματικών (EΚΤ/2015/9)

2.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 91/1
            
         ΑΠΟΦΑΣΗ (ΕΕ) 2015/509 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
   της 18ης Φεβρουαρίου 2015
   που τροποποιεί την απόφαση ΕΚΤ/2013/6 για τους όρους σχετικά με τη χρησιμοποίηση ως ασφαλειών για πράξεις νομισματικής πολιτικής του Ευρωσυστήματος μη καλυμμένων εγγυημένων από κυβερνήσεις τραπεζικών ομολογιών ιδίας χρήσεως, την απόφαση ΕΚΤ/2013/35 σχετικά με συμπληρωματικά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών και τα άρθρα 1, 3 και 4 της απόφασης ΕΚΤ/2014/23 σχετικά με τον τοκισμό των καταθέσεων, υπολοίπων και πλεοναζόντων αποθεματικών (EΚΤ/2015/9)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1 και το άρθρο 34.1 δεύτερη περίπτωση,
   Εκτιμώντας τα ακόλουθα:
   
               (1)
            
            
               Για λόγους σαφήνειας και συνέπειας και ενόψει της απλοποίησης του πλαισίου ασφαλειών του Ευρωσυστήματος, οι υποχρεώσεις που προβλέπονται στις αποφάσεις ΕΚΤ/2013/6 (1) και ΕΚΤ/2013/35 (2) και στο άρθρο 1 της απόφασης ΕΚΤ/2014/23 (3) ενσωματώθηκαν στην κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας (ΕΚΤ/2014/60) (4), η οποία και αποτελεί την κύρια νομική πράξη που διέπει τα μέσα και τις διαδικασίες νομισματικής πολιτικής του Ευρωσυστήματος.
            
         
               (2)
            
            
               Για λόγους σαφήνειας και συνέπειας και ενόψει της απλοποίησης του πλαισίου ασφαλειών του Ευρωσυστήματος, οι διατάξεις των άρθρων 3 και 4 της απόφασης ΕΚΤ/2014/23 ενσωματώθηκαν, αντίστοιχα, στις κατευθυντήριες γραμμές ΕΚΤ/2012/27 (5) και ΕΚΤ/2014/9 (6).
            
         
               (3)
            
            
               Ως εκ τούτου, ο αποφάσεις ΕΚΤ/2013/6 και ΕΚΤ/2013/35 και τα άρθρα 1, 3 και 4 της απόφασης ΕΚΤ/2014/23 θα πρέπει να καταργηθούν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατάργηση των αποφάσεων ΕΚΤ/2013/6 και ΕΚΤ/2013/35 και του άρθρου 1 της απόφασης ΕΚΤ/2014/23
   1.   Οι αποφάσεις ΕΚΤ/2013/6 και ΕΚΤ/2013/35 καταργούνται.
   2.   Το άρθρο 1 της απόφασης ΕΚΤ/2014/23 καταργείται.
   3.   Οι αναφορές στις καταργούμενες αποφάσεις και στο καταργούμενο άρθρο κατά τα αναφερόμενα στις παραγράφους 1 και 2 νοούνται ως αναφορές στην κατευθυντήρια γραμμή (ΕΕ) 2015/510 (ΕΚΤ/2014/60).
   Άρθρο 2
   Κατάργηση των άρθρων 3 και 4 της απόφασης ΕΚΤ/2014/23
   1.   Τα άρθρα 3 και 4 της απόφασης ΕΚΤ/2014/23 καταργούνται.
   2.   Οι αναφορές στο καταργούμενο άρθρο 3 στην απόφαση ΕΚΤ/2014/23 νοούνται ως αναφορές στο άρθρο 12 παράγραφος 5 του παραρτήματος ΙΙ της κατευθυντήριας γραμμής ΕΚΤ/2012/27.
   3.   Οι αναφορές στο καταργούμενο άρθρο 4 στην απόφαση ΕΚΤ/2014/23 νοούνται ως αναφορές στο άρθρο 5 παράγραφοι 2 και 3 της κατευθυντήριας γραμμής ΕΚΤ/2014/9.
   Άρθρο 3
   Έναρξη ισχύος
   1.   Το άρθρο 1 της παρούσας απόφασης αρχίζει να ισχύει την 1η Μαΐου 2015.
   2.   Το άρθρο 2 της παρούσας απόφασης αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 18 Φεβρουαρίου 2015.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  Απόφαση ΕΚΤ/2013/6, της 20ής Μαρτίου 2013, για τους όρους σχετικά με τη χρησιμοποίηση ως ασφαλειών για πράξεις νομισματικής πολιτικής του Ευρωσυστήματος μη καλυμμένων εγγυημένων από κυβερνήσεις τραπεζικών ομολογιών ιδίας χρήσεως (ΕΕ L 95 της 5.4.2013, σ. 22).
   
      (2)  Απόφαση ΕΚΤ/2013/35, της 26ης Σεπτεμβρίου 2013, σχετικά με συμπληρωματικά μέτρα όσον αφορά τις πράξεις κύριας αναχρηματοδότησης του Ευρωσυστήματος και την καταλληλότητα των ασφαλειών (ΕΕ L 301 της 12.11.2013, σ. 6).
   
      (3)  Απόφαση ΕΚΤ/2014/23, της 5ης Ιουνίου 2014, σχετικά με τον τοκισμό των καταθέσεων, υπολοίπων και πλεοναζόντων αποθεματικών (ΕΕ L 168 της 7.6.2014, σ. 115).
   
      (4)  Κατευθυντήρια γραμμή (ΕΕ) 2015/510 της Ευρωπαϊκής Κεντρικής Τράπεζας, της 19ης Δεκεμβρίου 2014, σχετικά με την εφαρμογή του πλαισίου νομισματικής πολιτικής του Ευρωσυστήματος (ΕΚΤ/2014/60) (βλέπε σελίδα 1 της παρούσας Επίσημης Εφημερίδας).
   
      (5)  Κατευθυντήρια γραμμή ΕΚΤ/2012/27, της 5ης Δεκεμβρίου 2012, σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (ΕΕ L 30 της 30.1.2013, σ. 1).
   
      (6)  Κατευθυντήρια γραμμή ΕΚΤ//2014/9, της 20ής Φεβρουαρίου 2014, σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (ΕΕ L 159 της 28.5.2014, σ. 56).